Adrar (Alžir)
<s>Adrar (arapski: أدرار) je grad i općina od 68,276 stanovnika na jugozapadu Alžira u Pokrajini Adrar u kojoj je i administrativni centar.</s>

<s>Geografske karakteristike 
Adrar je najveće naselje u nizu povezanih oaza grupe Touat, u saharskoj pustinji.</s><s>Prostire se između pojasa pješčanih dina regije Erg Šeš i Velikog zapadnog Erga, nedaleko od korita Vadi Messaouda.</s><s>Od grada Orana je udaljen 1400 km prema jugu.</s><s>Stari dio grada je karakterističan po kućama masivnih zidova od crvene adobe opeke.</s>

<s>Historija</s>

<s>Njegovo historijsko ime Timmi dali su mu lokalni Berberi koji su tu osnovali svoj ksar (utvrđeno selo).</s><s>Njegovo današnje ime potječe od berberskog - adrar = planina.</s><s>Adrar je tokom historije bio strateški punkt na trgovačkom putu između Sjeverne i Zapadne Afrike.</s>

<s>Francuzi su 1900. preoteli  Adrar od Marokanaca, a od 1962. je postao dio nezavisnog Alžira.</s><s>Za Francuske kolonijalne uprave podignuta je kasarna sjeverno od starog ksara za smještaj garnizona.</s><s>To je utjecalo na transformaciju stanovništva, koje se dotad bavilo poljoprivredom da se prebaci na tercijarne aktivnosti.</s>

<s>Najveći poticaj se dogodio 1975. kad je Adrar postao pokrajinski administrativni centar, jer je odtad od relativno malog gradića sa 5000 stanovnika, do 1998. narastao do brojke 42.735.</s>

<s>Današnji Adrar je grad moderne arhitekture ortogonalnog rasporeda ulica, sa dva velika trga i monumentalnim slavolukom na ulazu u grad.</s>

<s>Adrar ima i aerodrom (IATA: AZR, ICAO: DAUA) sa letovima prema 8 različitih gradova i 2 države.</s>

<s>Izvori</s>

<s>Vanjske veze</s>

<s>Adrar, oasis Algeria 
 Adrar, des ksour à la grande ville</s>

<s>Gradovi u Alžiru</s>

